**Analiza preverjanja znanja iz GOSPODINJSTVA - TEKSTILNA VLAKNA**

Anketa je bila aktivna od 6. 4. do 12. 4. 2020 in je bila obvezna za vse učence petega razreda.

**Anketo je od 107 petošolcev rešilo 72 petošolcev in sicer**

**iz 5. a 17 učencev od 26,**

**iz 5. b 20 učencev od 25**,

**iz 5. c 12 učencev od 23,**

**iz 5. k 7 učencev od 12,**

iz 5. l **7 učencev od 8,**

**iz 5. m 9 učencev od 13.**

**Učiteljice gospodinjstva smo razredničarke posameznega oddelka obvestile o učencih, ki preverjanja oziroma ankete niso rešili.**

**Na večino vprašanj so učenci zelo dobro odgovarjali.**

**Vsi petošolci vedo, da je blago sestavljeno iz manjših nit, ki jim rečemo vlakna. Vedo, da je za tekstilna vlakna značilno, da so dovolj trdna in upogibljiva, da jih lahko združimo v niti ter da so obarvljiva in elastična.**

**Na vprašanje Iz katerih rastlin pridobivamo naravna tekstilna vlakna, se je večina učencev** odločila za pravilen odgovor in sicer bombaževec, konoplja, kokos in rafija.

Vsi učenci vedo, da se vlakna, ki jih pridobimo s striženjem ovc, imenujejo volna. Večina učencev ve, da so izdelki iz volne udobni in topli.

Učenci so na sliki pravilno prepoznali bombaževec.

Večina učencev je na sliki pravilno prepoznala lan in laneno vrv. Posamezni učenci so napačno odgovorili saj so menili, da sta na sliki konoplja in konopljina vrv.

Večina učencev ve, da če bi želeli pridobivati svilo, bi morali vzrediti metulja sviloprejko. Učenci so pravilno določili, da so izdelki iz svile kravate, rute in svečane obleke.

Umetna tekstilna vlakna imenujemo kemična vlakna. Učenci so seznanjeni, da so kemična vlakna predelana iz lesa.

Večina učencev je pravilno določilo, da se v oblačilu iz sintetičnih vlaken potimo, ker oblačilo slabo vpija vlago.

Tisti učenci, ki so imeli možnost v anketi naložiti sliko miselnega vzorca TEKSTILNA VLAKNA, so to tudi naredili. Miselni vzorec je tako naložilo 36 učencev. Posamezni učenci pa so miselne vzorce poslali na elektronske naslove učiteljic gospodinjstva.